9 tjhelete ho mmuso. Makgetho ha a kenyeletse ditefiso kapa dikahlolo tse ding tse beilweng bakeng sa ditlolo tsa molao. Diphetisetso ke tshebediso ya menyetla ya bokamoso ba moruo kapa bokgoni ba tshebeletso ho tswa ho ditshebeletsano tseo eseng tsa phapanyetsano, ka ntle ho makgetho. Mareo a halositsweng ka hara Standards of GRAP tse ding a sebedisitswe ka hara Standard sena ka ona moelelo o tshwanang le wa e meng ya Standards of GRAP tse ding. Ditshebeletsano tseo eseng tsa diphapanyetsano.07 Ka hara ditshebeletsano tse ding ho hlakile hore ho na le phapanyetsano ya boleng bo lekanang. Tsena ke ditshebeletsano tsa phapanyetsano mme di sebetswa ka hara Standards of GRAP se seng se tshwanelehang..08 Ditshebeletsanong tse ding setheo se tla fumana mehlodi mme se fane ka tsotello e le puseletso. Tsena ke ditshebeletsano tseo eseng tsa phapanyetsano mme di a sebetswa ka hara Standard sena. Mohlala, balefi ba lekgetho ba lefa makgetho a lekeno hobane Molao wa Lekgetho la Lekeno (Income Tax Act) o laela hore ho leshwe makgetho ao a jwalo. Leha e le mona mafapha a fapaneng a mmuso a tla fana ka ditshebeletso tse fapaneng tsa setjhaba ho balefi ba lekgetho, ha o na etsa jwalo mabapi le tefo ya makgetho..09 Ho na le sehlopha se seng sa ditshebeletsano tseo eseng tsa phapanyetsano moo setheo se ka fanang ka tsotello ka ho otloloha bakeng sa mehlodi e amohetsweng, empa tsotello eo ha e atametse ho boleng bo kgotsofatsang ba mehlodi e amohetsweng. Maemong ana, setheo se etsa bonnete ba hore ho na le motswako wa ditshebeletsano tsa phapanyetsano kapa tseo eseng tsa phapanyetsano, moo karolo ka nngwe e ananetsweng ka ho qolleha. Mohlala, setheo se fumane tshehetso ya R6-million bakeng sa ntshetsopele ya boemedi bo mekga e mengata. Tumellano e bontsha hore setheo se lokela ho kgutlisetsa tefo ya R5-million ya tshehetso e fumanweng ka dilemo tse ka bang 10, ka tswala ya 5% ha tekanyetso ya mmaraka akeng sa kadimo e tshwanang le eo e le 11%. Setheo se fumane nyehelo ya R1-million (R6-million e fumanweng ho tloswa R5-million e lokelang ho leshwa) le ho kena kadimong ka theolelo e batlang tswala ya 6% ka tlase ho tekanyetso ya mebaraka bakeng sa kadimo ya mofuta oo. Nyehelo ya R1-million e amohetsweng esita le karolo e theotsweng ya mmaraka ya ditefo tsa tswala ho latela tumellano ke ditshebeletsano tseo eseng tsa phapanyetsano. Tjhelete ya selekane kapa kontraka le tswala ya ditefo nakong ya kadimo ke ditshebeletsano tsa phapanyetsano..10 Hape ho na le ditshebeletsano tsa tlatsetso moo ho sa hlakang hantle hore ke tsa phapanyetsano kapa ha se tsa phapanyetsano. Maemong ana, tlhahlobo ya ditaba tsa phapanyetsano di tla bontsha haeba e le ditshebeletsano tsa phapanyetsano kapa e le tseo eseng tsa phapanyetsano. Bakeng sa ho bontsha hore tshebeletsano ke ya phapanyetsano kpaa ha se ya phapanyetsano, ho sebediswa tekolo ya seprofeshenale. Mohlala, thekiso ya dintho hangata e hlophiswa e le tshebeletsano ya phapanyetsano. Haeba, leha ho le jwalo, Issued February Revenue from Non-exchange